Cermai belanda

Cermai belanda atau nama saintifiknya Eugenia uniflora ialah sejenis pokok dalam keluarga Myrtaceae. Ia bertaburan asal di bahagian timur Amerika Selatan merangkumi Suriname, Guiana Perancis ke selatan Brazil, Uruguay, Paraguay dan Argentina.

Botani
Pokok cermai belanda jenis saka berakar tunjang dan berukuran sedang, ia boleh tumbuh tingginya mencapai antara 2 meter hingga 7 meter. Daunnya tunggal bersusun tentang dengan bentuk meruncing dan bertepi rata dengan permukaan licin seakan berlilin; ia berwarna merah tua semasa muda sebelum matang berwarna hijau hingga tua kemerahan.

Bunganya tumbuh di ketiak daun 1 hingga 4 kuntum sejambak berwarna putih kekuningan mengeluarkan bau wangi. Buahnya jenis beri kecil berbentuk bulat dan berlekuk-lekuk, ia mirip buah dihasilkan cermai yang hidup di kepulauan Nusantara yang memberi nama kepadanya; buah ini bertukar dari hijau kepada jingga dan kemudiannya merah tua-hitam setelah masak dengan rasa yang manis. Bijinya kecil, keras, dan berwarna keperangan.

Kegunaan
Buah ini dijadikan asas dalam pembuatan jem. Daun-daunnya juga boleh dijadikan minuman seduhan alam kalangan masyarakat beberapa kawasan Uruguay.

Daunnya mengeluarkan suatu minyak mudah meruap apabila diramas yang boleh menghalau nyamuk.

Rujukan

Pautan luar 
 Profil spesies di Flora and Fauna Web Lembaga Taman Negara Singapura
 Eugenia uniflora, Global Invasive Species Database]
 Eugenia uniflora di Pacific Island Ecosystems at Risk project (PIER)
 UPM - Pokok Cermai Belanda.

uniflora
 Myrtaceae